**Επίσκεψη της Α΄ τάξης στον αρχαιολογικό χώρο του Δίου: η Ιστορία στο αρχαιολογικό πεδίο.**

Στις 9 Νοεμβρίου του 2023 οι μαθητές και οι μαθήτριες της Α΄ Λυκείου είχαν την ευκαιρία να επισκεφτούν τον χώρο της αρχαίας πόλης του Δίου. Εκεί, στους πρόποδες του Ολύμπου, σ’ αυτό το κατάφυτο αρχαιολογικό πάρκο τα παιδιά, με τη βοήθεια ξεναγών, θαύμασαν τα ιερά που βρίσκονταν εκτός των τειχών της πόλης και περπάτησαν την κύρια οδό της. Έμαθαν πληροφορίες για την κοινωνική ζωή σ’ αυτήν την αρχαία πόλη και στο τέλος συμπλήρωσαν ένα σχετικό φύλλο εργασίας.

Το Δίον -μια πόλη που ανθίζει στην κλασική εποχή, γίνεται εμπορικό, πολιτιστικό και θρησκευτικό κέντρο στα χρόνια του Φιλίππου και του Μ. Αλεξάνδρου, αναπτύσσεται στα ρωμαϊκά χρόνια, φτάνει στα παλαιοχριστιανικά και σήμερα η αρχαιολογική σκαπάνη δεν σταματά να μας αποκαλύπτει νέα ευρήματα, μνημεία και σπαράγματα ενός λαμπρού παρελθόντος.